    พระบรมสาทิสลักษณ์พร้อมด้วยบทกลอนชุดนี้ วาดขึ้นด้วยความรู้สึกจากการสูญเสียและความสำนึกในพระมหากรุณาธิคุณอันหาที่สุดมิได้ของพระบาทสมเด็จพระปรมินทรมหาภูมิพลอดุลยเดช รัชกาลที่๙ ที่ทรงมีต่อพสกนิกรชาวไทย ด้วยพระปฐมบรมราชโองการที่ว่า “เราจะครองแผ่นดินโดยธรรมเพื่อประโยชน์สุขแห่งมหาชน ชาวสยาม”
   ด้วยพระราชปณิธานดังกล่าว ตลอด๗๐ปีที่ทรงครองราชย์ ชาวไทยได้รับพระเมตตาอย่างล้นพ้น โครงการพระราชดำรินับพันโครงการ ทรงมุ่งหวังที่จะทำให้ชาวไทยทุกคนได้อยู่ดีมีความสุข พระองค์ทรงทุ่มเท พระวรกายและน้ำพระราชหทัยเสด็จไปเยือนท้องถิ่นทั่วแดนไทยแม้ในถิ่นทุรกันดารทรงมุ่งมั่นบากบั่น เพื่อนำความผาสุก มาสู่แผ่นดิน และปวงชนชาวไทยสอดคล้องกับพระราชหัตถเลขา ของพระองค์ที่ว่า “….ที่ของข้าพเจ้าในโลกนี้คือการได้อยู่ท่ามกลางประชาชน ของข้าพเจ้านั่นคือคนไทยทั้งปวง….”
   บทประพันธ์เพลง “บารมีพ่อหลวง” แต่งขึ้นเพื่อน้อมเกล้าถวายอาลัยแด่พระองค์ท่าน ซึ่งเป็นบทเพลงแรกในชีวิตของผู้เขียน แต่งขึ้นเมื่อวันที่ ๒๗ ตุลาคม ๒๕๕๙ เมื่อเวลา ๐๒.๔๕ น. เสร็จสิ้นเมื่อเวลา ๐๓.๓๐ น.
บทเพลง “บารมีพ่อหลวง” ๛๛

				      สิบสามตุลาสองพันห้าร้อยห้าสิบเก้า
				ปวงไทยแสนเศร้าเมื่อดูข่าวหน้าจอทีวี
				สาส์นจากในวังเมื่อรับฟังแทบล้มทัน
				บอกว่าองค์ภูมี สวรรคต สลดทันใด
				     เป็นจริงหรือนั่นโอ้สวรรค์ ใยมากลั่นแกล้ง
				พ่อหลวงหมดแรง ทอดร่างลงสิ้นลมหายใจ
				ลุกไทยทุกคน นองน้ำตาปิ่มว่าขาดใจ
				จะดับแดดิ้นตามไปเศร้าหมองแก้มนองน้ำตา
				    เจ็ดสอบปีที่พระองค์นั้นทรงครองราชย์
				คนไทยทั้งชาติล้วนมีสุข เพราะพ่อเมตตา
		 		โครงการนับพัน พระองค์นั้น ทรงหวังไว้ว่า
		 		จะทำให้ปวงประชา ทุกคนอยู่อยู่ดีกินดี
		 		    ถิ่นไทยทั่วแดนทุกแว่นแคว้นทรงสู้ดั้นด้น
		 		พบประชาชน อยู่แห่งไหนไปทุกท้องที่
			 	แม้ถิ่นกันดารทรงมุ่งมั่นไม่ห่วงชีวี
		 		พสกนิกรรู้ดี ทรงทำอย่างนี้ก็เพื่อลูกไทย
			 	     
 
 
		 		     แต่นี้ต่อไปจะตั้งใจทำดีเพื่อพ่อ
	 			สืบสานงานต่อที่พระองค์ทรงวางแนวไว้
				รักสามัคคี ร่วมกันทำดีนั้นย่อยมีได้
				สยามจะต้องยิ่งใหญ่คนไทยยังคงรักกัน
				    ธ ทรงเสด็จสู่สวรรคาลัยเบื้องบน
				ลูกไทยทุกคนขอให้พระองค์จงสู่สวรรค์
				ในทิพย์วิมานอันเรืองรอง แสงทองอนันต์
				ตราบจนนิจนิรันดร์ปวงข้าทั้งหลายขอถวายอาลัย.
								ข้าพระพุทธเจ้า

